**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 22 /07/2025**

**Αριθμ. Πρωτ.: 14815**

**ΑΠΟΣΠΑΣΜΑ**

**Από το πρακτικό της αριθμ. 27ης /2025 Τακτικής Συνεδρίασης**

**της Δημοτικής Επιτροπής Δήμου Λεβαδέων**

**Αριθμός απόφασης : 273**

**΄Εγκριση του 1ου Ανακεφαλαιωτικού Πίνακα Εργασιών και του 1ου ΠΚΤΜΝΕ για την κατασκευή του έργου : Εργασίες Ανακαίνισης των ΚΕΠ για το έργο : «Εκσυγχρονισμός των ΚΕΠ».**

Στη Λιβαδειά σήμερα 21η Ιουλίου 2025 ημέρα Δευτέρα και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 14533/17-07-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

ήταν παρόντα πέντε (5) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος 1.Ταγκαλέγκας Ιωάννης

2. Τουμαράς Βασίλειος(προσήλθε στο 7ο Θ.Η.Δ.) Αν και είχε νόμιμα προσκληθεί

3. Πολυτάρχου Λουκάς - αν/κό μέλος κ. Αγνιάδη Παναγιώτη

4. Καλλιαντάσης Χρήστος

5. Παπαβασιλείου Αικατερίνη

6. Μίχας Δημήτριος

Ο Πρόεδρος της Δημοτικής Επιτροπής εισηγούμενος το 3ο θέμα της ημερήσιας διάταξης

έθεσε υπόψη των μελών την με αριθ.πρωτ. 13582/07-07-2025 έγγραφη εισήγηση της Διεύθυνσης Τεχνικών Υπηρεσιών του Δήμου Λεβαδέων στο οποίο αναφέρονται τα ακόλουθα :

***Α. ΙΣΤΟΡΙΚΟ ΕΡΓΟΥ*** *:*

*Έχοντας υπόψη:*

1. *Την υπ’ αριθμ.* ***12/2024*** *τεχνική μελέτη με τίτλο: «Εργασίες ανακαίνισης των ΚΕΠ για το έργο: «Εκσυγχρονισμός των ΚΕΠ» προϋπολογισμού 91.000,00€ συμπεριλαμβανομένου του ΦΠΑ η οποία συντάχθηκε από την Τεχνική Υπηρεσία του Δήμου Λεβαδέων*
2. *Την υπ’ αριθμ.* ***82/2024*** *(ΑΔΑ: 9Ρ11ΩΛΗ-ΨΚ1) απόφαση της Δημοτικής Επιτροπής με την οποία εγκρίθηκε η εν λόγω μελέτη*
3. *Την 153248ΕΞ2022/20-10-2022 Απόφαση του Αναπληρωτή Υπουργού Οικονομικών με την οποία εντάχθηκε το έργο «΄΄Εκσυγχρονισμός των ΚΕΠ΄΄με κωδικό ΟΠΣ ΤΑ 5190859 στο Ταμείο Ανάκαμψης και Ανθεκτικότητας το οποίο χρηματοδοτείται από την Ευρωπαϊκή Ένωση NextGeneration EU και αφορά την αναβάθμιση των υποδομών των ΚΕΠ.*
4. *Την με Α.Π. 16224/15-02-2022 ( ΑΔΑ 993Φ46ΜΤΛΡ-Α78 ) Απόφαση του Υφυπουργού Ανάπτυξης και Επενδύσεων με την οποία εγκρίθηκε η ένταξη του έργου ΄΄Εκσυγχρονισμός των ΚΕΠ΄΄στο Πρόγραμμα Δημοσίων Επενδύσεων ΠΔΕ 2022 στη ΣΑΤΑ 063*
5. *Την υπ’ αριθμ.* ***440/2024*** *(ΑΔΑ: Ψ3ΜΟΩΛΗ-ΣΑΧ) απόφαση της Δημοτικής Επιτροπής περί έγκρισης του* ***Πρακτικού ΙΙΙ*** *της Ηλεκτρονικής Δημοπρασίας της 08-07-2024 με Α/Α ΕΣΗΔΗΣ 208124 και κατακύρωση του αποτελέσματος της διενεργηθείσας Δημοπρασίας, για την ανάδειξη του αναδόχου κατασκευής του έργου, ήτοι του οικονομικό φορέα με την επωνυμία «Η. ΜΟΥΤΣΙΟΣ ΚΑΤΑΣΚΕΥΑΣΤΙΚΗ Ε.Ε.-ΣΠΥΡΟΣ ΣΤΕΦΑΝΙΔΗΣ .ΜΟΥΤΣΙΟΣ ΚΑΤΑΣΚΕΥΑΣΤΙΚΗ Ε.Ε.- ΣΠΥΡΟΣ ΣΤΕΦΑΝΙΔΗΣ του ΜΙΧΑΛΗ (3) ΚΟΙΝΟΠΡΑΞΙΑ » με Α/Α προσφοράς 322060, που προσέφερε μέση τεκμαρτή έκπτωση 21,26,% επί των τιμών του τιμολογίου της μελέτης και σύνολο δαπάνης του έργου κατά την προσφορά (χωρίς ΦΠΑ)* ***57.892,38€*** *η οποία επικυρώθηκε με την υπ’ αριθμ.* ***66948/17-12-2024 (ΑΔΑ: 65ΖΑΟΡ10-ΦΡΕ)*** *Απόφαση του γραμματέα της Αποκεντρωμένης Διοίκησης Θεσσαλίας – Στερεάς Ελλάδας*
6. *Την με αριθμό πρωτοκόλλου 1846/30-01-2025 αριθμό ΚΗΜΔΗΣ (ΑΔΑΜ 25SYMV016262043 2025-02-06) σύμβαση κατασκευής έργου μεταξύ του Δήμου Λεβαδέων και του αναδόχου οικονομικού φορέα «Η. ΜΟΥΤΣΙΟΣ ΚΑΤΑΣΚΕΥΑΣΤΙΚΗ Ε.Ε.-ΣΠΥΡΟΣ ΣΤΕΦΑΝΙΔΗΣ .ΜΟΥΤΣΙΟΣ ΚΑΤΑΣΚΕΥΑΣΤΙΚΗ Ε.Ε.- ΣΠΥΡΟΣ ΣΤΕΦΑΝΙΔΗΣ του ΜΙΧΑΛΗ (3) ΚΟΙΝΟΠΡΑΞΙΑ », συνολικού ποσού* ***57.892,38€*** *χωρίς ΦΠΑ, με μέση τεκμαρτή έκπτωση 21,26,% ποσό που αναλύεται ως εξής:*

|  |  |
| --- | --- |
| *Δαπάνη εργασιών* | *39.213,25€* |
| *ΓΕ & ΟΕ 18%* | *7.058,39€* |
| *Μερικό Σύνολο* | *46.271,64€* |
| *Απρόβλεπτα 15%* | *6.940,75€* |
| *Aπολογιστικά χωρις ΓΕ&ΟΕ* | *500,00€-* |
| *Αναθεώρηση τιμών* | *4.179,99€* |
| *Μερικό Σύνολο* | *57.892,38€* |
| *Δαπάνη ΦΠΑ* | *13.894,17€* |
| *Γενικό Σύνολο* | *71.786,55€* |

***Β. ΣΥΝΤΟΜΗ ΠΕΡΙΓΡΑΦΗ ΤΟΥ ΕΡΓΟΥ***

*Αντικείμενο είναι η υλοποίηση δράσεων στο πλαίσιο του έργου ΄΄Εκσυγχρονισμός των ΚΕΠ΄΄ σύμφωνα με το Εθνικό Σχέδιο Ανάκαμψης και Ανθεκτικότητας Ελλάδα 2.0» της Δράσης «Εκσυγχρονισμός των ΚΕΠ»(Κωδικός ΟΠΣ ΤΑ 5190859)» της Ειδικής Υπηρεσίας Συντονισμού Ταμείου Ανάκαμψης η οποία εγκρίθηκε με την υπ’ αριθ. 163531ΕΞ2022/8.11.2022 απόφαση.*

*Η δράση αφορά το σύνολο των υποκαταστημάτων των ΚΕΠ του Δήμου Λεβαδέων ( Αγίου Γεωργίου, Κυριακίου, Δαυλείας, Χαιρωνείας και Λιβαδειάς.*

***ΟΙΚΟΔΟΜΙΚΕΣ ΕΡΓΑΣΙΕΣ***

*Τοποθέτηση βινυλικού δαπέδου και σοβατοπί από MDF*

*Τοποθέτηση νέων εσωτερικών θυρών ( Δαύλεια και Χαιρώνεια)*

*Χρωματισμοί εξωτερικών και εσωτερικών τοίχων.*

*Κατασκευή επίπλων Γραφείου, ερμαρίων, καθιστικών αναμονής και ξυλουργικών κατασκευών.*

*Κατασκευή και τοποθέτηση Επιγραφών.*

*Τοποθέτηση βινυλικών αυτοκόλλητων και αυτοκόλλητων αμμοβολής.*

***Η/Μ ΕΡΓΑΣΙΕΣ***

*Αποξήλωση υφιστάμενων και τοποθέτηση νέων Φ.Σ 60Χ60 LED PANEL μετά των διακοπτών έναυσης – σβέσης και των αντίστοιχων καλωδίων ΝΥΜ 3Χ1,5mm2 και πλαστικού καναλιού.*

*Ο προϋπολογισμός κατασκευής του ανωτέρω έργου ανέρχεται στο ποσό των 91.000,00€ με το ΦΠΑ 24%*

***Γ. ΧΡΗΜΑΤΟΔΟΤΗΣΗ***

*Το έργο «Εκσυγχρονισμός των ΚΕΠ» χρηματοδοτείται από πιστώσεις του ενάριθμου 2024ΤΑ01500000 με κωδικό ΟΠΣ ΤΑ 5190859 και υλοποιείται από τους Δήμους της χώρας σύμφωνα με το Εθνικό Σχέδιο Ανάκαμψης και Ανθεκτικότητας Ελλάδα 2.0, και είναι ενταγμένο στο Πρόγραμμα Δημοσίων Επενδύσεων ΠΔΕ 2022 στη ΣΑΤΑ 063*

***Δ. ΛΟΓΟΙ ΠΟΥ ΥΠΕΒΑΛΑΝ ΤΗ ΣΥΝΤΑΞΗ ΤΟΥ 1ου ΑΠΕ – 1ου Π.Κ.Τ.Μ.Ν.Ε.***

*Ο παρών* ***1ος Ανακεφαλαιωτικός Πίνακας Εργασιών*** *και το* ***1ου Π.Κ.Τ.Μ.Ν.Ε*** *συντάχθηκαν για να:*

*α) αναμορφώσουν τις ποσότητες των εργασιών λόγω αυξομειώσεων, οι οποίες προέκυψαν κατά τη διάρκεια κατασκευής του έργου, από προφανή μικρά σφάλματα προμέτρησης και απρόβλεπτες συνθήκες*

* *Ομάδα 1 .* ***ΤΕΧΝΙΚΕΣ ΕΡΓΑΣΙΕΣ*** *. Μείωση της αρχικής ποσότητας των άρθρων της μελέτης Α.Τ. 1.1. ,1.2, 1.3, 1.4, 1.6 και αύξηση των ποσοτήτων των άρθρων της μελέτης 1.5, σύμφωνα με τις αναλυτικές επιμετρήσεις .*
* *Ομάδα 2* ***ΕΠΙΠΛΑ- ΞΥΛΟΥΡΓΙΚΑ - ΤΕΛΕΙΩΜΑΤΑ*** *Μείωση της αρχικής ποσότητας των άρθρων της μελέτης Α.Τ. 2.1 2.2 σύμφωνα με τις αναλυτικές επιμετρήσεις .*
* *Ομάδα 3* ***ΦΩΤΙΣΤΙΚΑ ΣΩΜΑΤΑ*** *. Αύξηση των ποσοτήτων των άρθρων της μελέτης 3.3 , 3.4 , 3.5 και 3.6 σύμφωνα με τις αναλυτικές επιμετρήσεις .*

*και*

*β) συμπεριληφθούν Εννέα (9) Νέες Εργασίες που περιλαμβάνονται στο προς έγκριση* ***1ο Π.Κ.Τ.Μ.Ν.Ε.******του 1ου Α.Π.Ε.****, οι οποίες δεν προβλέπονταν στην αρχική μελέτη και κρίνονται απαραίτητες για την άρτια ολοκλήρωση του έργου και την λειτουργικότητα του .*

1. *Ορθοστάτης αλουμινίου στήριξης υαλοπινάκων γραφείων. ( Κ.Α. ΟΙΚ 6542 ) (άρθρο ΑΤ/ΠΝΤ 1 ΝΑΟΙΚ 65.42.ΣΧ)*
2. *Κλειδαριά ερμαρίων γραφείου και φύλλων ντουλαπιών.(Κ.Α ΟΙΚ 5613.1 ) (άρθρο ΑΤ/ΠΝΤ 2 ΝΑΟΙΚ 56.24.ΣΧ)*
3. *Λαμαρίνα γαλβανισμένη διάτρητη Φ10 πάχους 1,5 χιλ . .(Κ.Α ΟΙΚ 1126) (άρθρο ΑΤ/ΠΝΤ 3 ΝΑΟΙΚ 61.28.ΣΧ)*
4. *Μεταλλικός σκελετός πινακίδας από κοιλοδοκό 50\*50. .(Κ.Α ΟΙΚ 6128 ) (άρθρο ΑΤ/ΠΝΤ 4 ΝΑΟΙΚ 61.28)*
5. *Yπόστρωμα χρωματισμού επιφανειών αλουμινίου ή γαλβανισμένων στοιχείων με βάση εποξειδικές, πολυουρεθανικές ρητίνες ή με βάση το φωσφορικό οξύ. (Etch Primer) (Κ.Α.77.35) (1 ) (άρθρο ΑΤ/ΠΝΤ 5 ΝΑΟΙΚ 77.31)*
6. *Ελαιοχρωματισμοί κοινοί σιδηρών επιφανειώνμε χρώματα αλκυδικών ή ακρυλικών ρητινών, βάσεως νερού η διαλύτου..( Κ.Α.77.55) (άρθρο ΑΤ/ΠΝΤ 6 ΝΑΟΙΚ 77.55)*
7. *Μικροαυτόματος διακόπτης, ενδεικτικού τύπου WL-SIEMENS, εντάσεως 10Α, μονοπολικός εντός μεταλλικού πίνακος.(Κ.Α. ΗΛΜ 52) (άρθρο ΑΤ/ΠΝΤ 8 ΗΛΜ 52)*
8. *Ρελέ διαρροής τύπου Α 4Χ40 Α/30 mA VDE CRELI , τετραπολικό εντός μεταλλικού πίνακος.(Κ.Α. ΗΛΜ 52) (άρθρο ΑΤ/ΠΝΤ 9 ΗΛΜ52ΣΧΕΤ1)*
9. *Aνιχνευτής κίνησης τοίχου εξωτερικός σφαιρικός - φωτοκύτταρο. (Κ.Α.ΗΛΜ 52) (άρθρο ΑΤ/ΠΝΤ 9 ΗΛΜ52ΣΧΕΤ2)*

*Mε τις προτεινόμενες αυξομειώσεις των ποσοτήτων δεν επέρχεται αλλαγή στο βασικό σχέδιο του έργου.*

***Ε. ΠΡΟΤΕΙΝΟΜΕΝΗ ΔΑΠΑΝΗ 1ου ΑΠΕ – ΟΙΚΟΝΟΜΙΚΑ ΣΤΟΙΧΕΙΑ***

*Ο παρών 1ος Ανακεφαλαιωτικός Πίνακας Εργασιών συντάχθηκε βάσει των διατάξεων του άρθρου 156 (παρ.2 και 3(α)) του Ν.4412/2016 ως τροποποιήθηκε και ισχύει με τις διατάξεις του άρθρου 75 του Ν.4782/2021*

*( ΦΕΚ36/Α΄/9-03-2021).*

*Η προτεινόμενη δαπάνη του 1ου Ανακεφαλαιωτικού Πίνακα Εργασιών ανέρχεται στο ποσό των* ***71.786,55 €*** *(****44.781,97****αξία εργασιών ΓΕ&ΟΕ* ***8.060,76€,*** *Απρόβλεπτα* ***369,66€*** *απολογιστικά* ***500,00€,*** *αναθεώρηση* ***4.179,99€*** *και ΦΠΑ 24%* ***13.894,17****€ και είναι σε ισοζύγιο σε σχέση με το ποσό της αρχικής σύμβασης.*

*Η δαπάνη των εννέα (9) νέων εργασιών ποσού* ***5.642,90€*** *καλύφθηκε με ανάλωση των απρόβλεπτων δαπανών της Αρχικής Σύμβασης ποσού* ***5.642,90€*** *καθώς και η δαπάνη που προέκυψε από την αύξηση των ποσοτήτων των συμβατικών εργασιών καλύφθηκε από τις αντίστοιχες μειώσεις των συμβατικών εργασιών ύψους 4.229,67€ και με ανάλωση μέρους των απρόβλεπτων δαπανών ύψους 1.118,19€ ήτοι χρησιμοποιηθέντα απρόβλεπτα 6.571,09€ (5.642,90€ +1.118,19€).*

*Για την τιμολόγηση των νέων εργασιών συντάχθηκε το 1ο Π.Κ.Τ.Μ.Ν.Ε που συνοδεύει τον 1ο ΑΠΕ.*

*Η διαχείριση των επί έλασσον δαπανών είναι σύμφωνη με τον κανόνα χρήσης αυτών όπως ορίζεται στο υπ΄ αριθμό 20204/Α.Πλ. 2547/1-6-2005 έγγραφο του ΥΠΟΙΟ και αποτυπώνεται στους συνημμένους πίνακες.*

*Με τον παρόντα 1ο Ανακεφαλαιωτικό πίνακα εργασιών ικανοποιούνται οι προϋποθέσεις που θέτει ο νόμος περί Δημοσίων έργων Ν.4412/2016 ως τροποποιήθηκε και ισχύει με τις διατάξεις του άρθρου 75 του Ν.4782/2021. Επίσης τηρούνται οι προϋποθέσεις που τίθενται από το άρθρο 156 «Ειδικά θέματα τροποποιήσεων συμβάσεων κατά την διάρκειά τους - αυξομειώσεις εργασιών - νέες εργασίες», του, καθώς και από τις προγενέστερες Εγκυκλίους 30/10-12-2007 (με αρ. πρωτ. Δ17γ/04/170/ΦΝ380) και 20/26-07-2006 (με αρ. πρωτ. Δ17γ/03/114/ΦΝ443) του Υ.ΠΕ.ΧΩ.ΔΕ., και ειδικότερα η παράγραφος 4 σχετικά με την χρήση της «επί έλασσον δαπάνης» που εξοικονομείται και συγκεκριμένα :*

1. *Δεν τροποποιείται το «βασικό σχέδιο», ούτε οι προδιαγραφές του έργου, όπως περιγράφεται στα συμβατικά τεύχη, ούτε καταργείται ομάδα εργασιών της αρχικής σύμβασης.*
2. *Δεν θίγεται η πληρότητα, η ποιότητα και η λειτουργικότητα του έργου.*
3. *Δεν χρησιμοποιείται για την πληρωμή νέων εργασιών που δεν υπάρχουν στην αρχική σύμβαση.*
4. *Δεν υπερβαίνει η δαπάνη αυτή, κατά τον προτεινόμενο 1ο Ανακεφαλαιωτικό Πίνακα Εργασιών του έργου, ποσοστό είκοσι τοις εκατό (20%) της συμβατικής δαπάνης ομάδας εργασιών του έργου ούτε, αθροιστικά, ποσοστό δέκα τοις εκατό (10%) της δαπάνης της αρχικής σύμβασης χωρίς Φ.Π.Α., αναθεώρηση τιμών και απρόβλεπτες δαπάνες. Στην αθροιστική αυτή ανακεφαλαίωση* ***λαμβάνονται υπόψη μόνο οι μεταφορές δαπάνης από μία ομάδα εργασιών σε άλλη****.*
5. *Γενικότερα οι επί έλασσον δαπάνες δεν αλλοιώνουν το φυσικό αντικείμενο και δεν προέρχονται από την μείωση των ποσοτήτων που προκύπτουν από περιορισμό του συμβατικού αντικειμένου ή απομείωση στοιχείων του έργου.*

*Ο ανάδοχος υπέγραψε χωρίς επιφύλαξη τον παρόντα 1ο Α.Π.Ε. και το 1ο Π.Κ.Τ.Μ.Ν.Ε. ο οποίος συνοδεύεται από το σώμα του ΑΠΕ , την αιτιολογική έκθεση και τον έλεγχο των επί έλασσον δαπανών.*

*Με τον παρόντα 1ο Ανακεφαλαιωτικό Πίνακα Εργασιών γίνεται χρήση των επί έλασσον δαπανών εντός των ομάδων και συνεπώς δεν απαιτείται γνωμοδότηση του Τεχνικού Συμβουλίου Δημ. Έργων*

***Η Διευθύνουσα Υπηρεσία εισηγείται :***

*Την Έγκριση του 1oυ Ανακεφαλαιωτικού Πίνακα Εργασιών και του 1ου ΠΚΤΜΝΕ του έργου: «****Εργασίες Ανακαίνισης των ΚΕΠ για το έργο ΄΄Εκσυγχρονισμός των ΚΕΠ΄΄****».*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη :**

Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την αριθμ. 02/2025 Απόφαση Δημοτικού Συμβουλίου (ΑΔΑ:9ΟΩΠΩΛΗ-ΗΩ3) όπου ψηφίστηκε ο προϋπολογισμός οικονομικού έτους 2025 του Δήμου Λεβαδέων και εγκρίθηκε με την αριθμ.πρωτ. 6385/06-02-2025 (ΑΔΑ:ΡΦΙΤΟΡ10-2ΕΝ) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

-Το με αριθ. πρωτ. 13582/07-07-2025 έγγραφο της Δ/νσης Τεχνικών Υπηρεσιών του Δήμου Λεβαδέων που είχε διανεμηθεί

- Τη μελέτη με αριθμ. 12/2024 ή οποία εγκρίθηκε με την υπ΄ αριθμ.. 82/2024 (ΑΔΑ: 9Ρ11ΩΛΗ-ΨΚ1) απόφαση της Δημοτικής Επιτροπής

- Την υπ’ αριθμ. 440/2024 (ΑΔΑ: Ψ3ΜΟΩΛΗ-ΣΑΧ) απόφαση της Δημοτικής Επιτροπής

- Την με αριθμό πρωτοκόλλου 1846/30-01-2025 αριθμό ΚΗΜΔΗΣ (ΑΔΑΜ 25SYMV016262043 2025-02-06) σύμβαση κατασκευής έργου μεταξύ του Δήμου Λεβαδέων και του αναδόχου οικονομικού φορέα «Η. ΜΟΥΤΣΙΟΣ ΚΑΤΑΣΚΕΥΑΣΤΙΚΗ Ε.Ε.-ΣΠΥΡΟΣ ΣΤΕΦΑΝΙΔΗΣ ΜΟΥΤΣΙΟΣ ΚΑΤΑΣΚΕΥΑΣΤΙΚΗ Ε.Ε.- ΣΠΥΡΟΣ ΣΤΕΦΑΝΙΔΗΣ του ΜΙΧΑΛΗ (3) ΚΟΙΝΟΠΡΑΞΙΑ» συνολικού ποσού 57.892,38€ χωρίς ΦΠΑ, με μέση τεκμαρτή έκπτωση 21,26,%

- Τον 1ο Ανακεφαλαιωτικό Πίνακα, τον 1ο (ΠΚΤΝΜΕ)καθώς και την αιτιολογική έκθεση που τον συνοδεύει του έργου : «Εκσυγχρονισμός των ΚΕΠ» , που είχε διανεμηθεί.

1. - Την μεταξύ των μελών συζήτηση σύμφωνα με τα πρακτικά

-Την ψήφο όλων των μελών της Δημοτικής Επιτροπής , όπως αυτή διατυπώθηκε και δηλώθηκε δια ζώσης

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει τον 1ου Ανακεφαλαιωτικό Πίνακα Εργασιών και τον 1ο  ΠΚΤΜΝΕ για την κατασκευή του έργου : Εργασίες Ανακαίνισης των ΚΕΠ για το έργο : «Εκσυγχρονισμός των ΚΕΠ» , ο οποίος ανέρχεται στο ποσό των 71.786,55 € (44.781,97αξία εργασιών ΓΕ&ΟΕ 8.060,76€, Απρόβλεπτα 369,66€ απολογιστικά 500,00€, αναθεώρηση 4.179,99€ και ΦΠΑ 24% 13.894,17€ και είναι σε ισοζύγιο σε σχέση με το ποσό της αρχικής σύμβασης.

**Η απόφαση πήρε αριθμό 273/2025.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Πολυτάρχου Λουκάς
2. Καλλιαντάσης Χρήστος
3. Παπαβασιλείου Αικατερίνη
4. Μίχας Δημήτριος

ΠΙΣΤΟ ΑΠΟΣΠΑΣΜΑ

Λιβαδειά 22 -07-2025

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ